《月夜饮蒋谏庭都阃幕中》
明代·韩上桂

铜柱勋名重汉年，荒林风扫净蛮烟。剑花久匣芙蓉涩，阵影长閒虎豹悬。

稷下儒生同论难，蜀中幽客共谈玄。夜深不减南楼兴，绮席疏篁月正圆。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。